  Туспуктэм: Григорий Фомин Наталия Сильвестрова 2023-тӥ арын Удмуртиысь гурт но фермер возёсъёс нырысьсэ 1 миллион 34 сюрс тонна йӧл кыскизы. Со сярысь элькун тӧро Александр Бречалов «ВКонтакте» мерлыко вотэсысь бамаз ивортӥз. Тужгес но трос йӧл кыскизы Вавож ёросын – 106 сюрс тонна. Озьы ик эшшо куинь ёросъёс уно йӧл сёто: Шаркан ёрос – 93 сюрс тонна, Можга ёрос – 63 сюрс тонна, Алнаш – 62 сюрс тонна. Азьвыл аръёсын ӵошатыса, шӧдскымон тросгес йӧл поттӥзы Дэри, Дэбес, Юкаменск но Яр ёросъёсын. Удмуртиысь йӧлэз кунлэн ваньмаз сямен улосвылъёсаз но кунгож сьӧрын ярато, пусйиз элькунлэн тӧроез. Туэ ужбергатонниос продукцизэс Оманэ, Тунисэ, Египетэ келяны кутскизы. Тодэ вайытом, 2023-тӥ арын Удмуртиын 615 сюрс тонналэсь трос ю тысь люказы. Озьы ик ар пумозь 1 миллиардлэсь трос курегпуз поттозы. Тегъёс: гуртвозёс йӧл Удмуртия лыдпусъёс  